માર્ગ વાહનવ્યવહાર ખાતાના પ્રધાન નીતિન ગડકરી એક એવા કેન્દ્રીય પ્રધાન છે કે જે વડાપ્રધાન નરેન્દ્ર મોદીના ઓછાયાથી દૂર રહ્યા છે. દિલ્હી-મેરઠ એક્સપ્રેસ-વૅ અને ઇસ્ટર્ન પેરિફેરલ એક્સપ્રેસ-વૅના તાજેતરના ઉદ્દઘાટન દરમિયાન વડાપ્રધાનની ખુલ્લી કારમાં તેમની સાથે ગડકરી પણ હતા. મોદીની સાથે ગડકરી પણ હસતા મુખે લોકોનું અભિવાદન ઝીલતા હતા. વડાપ્રધાનના પક્ષે આ એક અસાધારણ ઘટના હતી કેમ કે સામાન્ય રીતે આવા રોડ-શૉમાં વડાપ્રધાન એકલા જ કારમાં રહેતા હોય છે. આ ઇવેન્ટની જાહેરાતમાં પણ ગડકરીના ચહેરાને પ્રમુખતાથી દર્શાવવામાં આવ્યો હતો. આ એક્સપ્રેસ-વૅ સમયસર પૂર્ણ કરવાની ક્રેડિટ ગડકરીને જાય છે.